CELEX: 12006E/PRO/34
Language: mt
Date: 2006-12-29 00:00:00
Title: Trattat li jistabbilixxi l-Komunita' Ewropea (Verżjoni konsolidata)#D. Protokolli Annessi mat-Trattat li jistabbilixxi l-Kommunità Ewropea #Protokoll (Nru 34) dwar il-konsegwenzi finanzjarji ta' l-iskadenza tat-Trattat tal-KEFA u dwar il-fond tar-riċerka għall-faħam u l-azzar. (2001)

Avviż Legali Importanti

|

12006E/PRO/34

Trattat li jistabbilixxi l-Komunita' Ewropea (Verżjoni konsolidata) - D. Protokolli Annessi mat-Trattat li jistabbilixxi l-Kommunità Ewropea  - Protokoll (Nru 34) dwar il-konsegwenzi finanzjarji ta' l-iskadenza tat-Trattat tal-KEFA u dwar il-fond tar-riċerka għall-faħam u l-azzar. (2001)  

Official Journal C 321 E , 29/12/2006 P. 0315 - 0316

		Protokoll (Nru 34)dwar il-konsegwenzi finanzjarji ta’ l-iskadenza tat-Trattat tal-KEFA u dwar il-fond tar-riċerka għall-faħam u l-azzar. (2001)IL-PARTIJIET KONTRAENTI GĦOLJA,BILLI JRIDU jsolvu ċerti kwistjonijiet li jirrigwardaw l-iskadenza tat-Trattat li jistabilixxi l-Komunità Ewropea tal-Faħam u l-Azzar (KEFA);BILLI JRIDU jgħaddu l-proprjetà tal-fondi tal-KEFA lill Komunità Ewropea,WAQT LI JQISU x-xewqa li jużaw dawn il-fondi għar-riċerka f’setturi relatati ma’ l-industrija tal-faħam u l-azzar u, għalhekk, il-ħtieġa li jipprovdu ċerti regoli speċifiċi f’dan ir-rigward;QABLU dwar id-disposizzjonijiet li ġejjin, li qiegħdin ikunu annesssi mat-Trattat li jistabilixxi l-Komunità Ewropea:Artikolu 11. L-assi u d-djun kollha tal-KEFA, kif jeżistu fit- 23 ta’ Lulju 2002, jiġu mgħoddija lill-Komunità Ewropea mill- 24 ta’ Lulju 2002.2. Il-valur nett ta’ dawn l-assi u djun, kif jidhru fil-balance sheet tal-KEFA fit- 23 ta’ Lulju 2002, suġġetti għal xi awment jew tnaqqis konsegwenti għall-operazzjoni ta' likwidazzjoni, huwa kunsidrat bħala patrimonju destinat għar-riċerka fis-setturi konnessi ma’ l-industrija tal-faħam u l-azzar, imsejħa "likwidazzjoni tal-KEFA". Meta tintemm il-likwidazzjoni il-patrimonju jissejjaħ "Patrimonju tal-Fond ta" Riċerka tal-Faħam u l-Azzar’.3. Id-dħul minn dan il-patrimonju msejjaħ "Fond ta" Riċerka tal-Faħam u l-Azzar' jiġi utilizzat esklussivament għar-riċerka f'setturi konnessi ma' l-industrija tal-faħam u ta' l-azzar il barra mill-programm kwadru ta' riċerka, skond id-disposizzjonijiet ta' dan il-Protokoll u ta' l-atti adottati abbażi tiegħu.Artikolu 2Il-Kunsill, li jaġixxi b’mod unanimu fuq proposta tal-Kummissjoni u wara li jkun ikkonsulta l-Parlament Ewropew, għandu jadotta d-disposizzjonijiet kollha meħtieġa għall-implimentazzjoni ta’ dan il-Protokoll, inklużi l-prinċipji essenzjali u l-proċeduri ta' deċiżjoni xierqa, partikolarment għall-adozzjoni ta’ linji gwida finanzjarji pluri-annwali għall-immaniġġjar tal-patrimonju tal-Fond ta' Riċerka tal-faħam u l-azzar u linji gwida tekniċi għall-programm ta’ riċerka għall-Fond ta’ Riċerka dwar il-Faħam u l-Azzar.Artikolu 3Barra minn kif provdut mod ieħor f’dan il-Protokoll u fl-atti adottati abbażi tiegħu, għandhom jgħoddu d-disposizzjonijiet tat-Trattat li jistabilixxi l-Komunità Ewropea.Artikolu 4Dan il-Protokoll jibda japplika mill- 24 ta’ Lulju 2002--------------------------------------------------